CELEX: 32021D2075
Language: el
Date: 2021-11-25 00:00:00
Title: Απόφαση (ΚΕΠΠΑ) 2021/2075 του Συμβουλίου της 25ης Νοεμβρίου 2021 που τροποποιεί την απόφαση (ΚΕΠΠΑ) 2020/979 του Συμβουλίου προς στήριξη της ανάπτυξης ενός διεθνώς αναγνωρισμένου συστήματος για την επικύρωση της διαχείρισης όπλων και πυρομαχικών σύμφωνα με ανοικτά διεθνή πρότυπα

26.11.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 421/72
               
            
         ΑΠΟΦΑΣΗ (ΚΕΠΠΑ) 2021/2075 ΤΟΥ ΣΥΜΒΟΥΛΙΟΥ
         της 25ης Νοεμβρίου 2021
         που τροποποιεί την απόφαση (ΚΕΠΠΑ) 2020/979 του Συμβουλίου προς στήριξη της ανάπτυξης ενός διεθνώς αναγνωρισμένου συστήματος για την επικύρωση της διαχείρισης όπλων και πυρομαχικών σύμφωνα με ανοικτά διεθνή πρότυπα
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 7 Ιουλίου 2020 το Συμβούλιο εξέδωσε την απόφαση (ΚΕΠΠΑ) 2020/979 (1), η οποία προβλέπει ένα έργο που αποτελείται από δύο φάσεις. Η φάση Ι αποτελεί μελέτη σκοπιμότητας για την ανάπτυξη διεθνώς αναγνωρισμένου συστήματος επικύρωσης διαχείρισης για τα όπλα και τα πυρομαχικά («AAMVS»).
                  
               
                     (2)
                  
                  
                     Η απόφαση (ΚΕΠΠΑ) 2020/979 ορίζει ότι η υλοποίηση της φάσης II του έργου, για την ανάπτυξη μιας ιδέα για τη δημιουργία ενός AAMVS, μπορεί να εγκριθεί εάν το αποφασίσει το Συμβούλιο, με βάση το αποτέλεσμα της μελέτης σκοπιμότητας.
                  
               
                     (3)
                  
                  
                     Κατά τη μελέτη, η οποία εγκρίθηκε με την απόφαση (ΚΕΠΠΑ) 2020/979, αναδείχθηκε η σκοπιμότητα ανάπτυξης AAMVS και επισημάνθηκαν ορισμένα στοιχεία που πρέπει να ληφθούν υπόψη ώστε να πραγματοποιηθεί η συγκεκριμένη ιδέα. Κατά τη φάση ΙΙ θα σχεδιαστεί ένα προτεινόμενο πλαίσιο για το AAMVS καθώς και ένα σχέδιο για την ανάπτυξη του συστήματος. Τα εν λόγω αποτελέσματα θα έχουν στόχο τη στήριξη και καθοδήγηση μελλοντικών προσπαθειών για τη δημιουργία του AAMVS.
                  
               
                     (4)
                  
                  
                     Βάσει του αποτελέσματος της μελέτης σκοπιμότητας, το Συμβούλιο θα πρέπει να αποφασίσει ότι πρέπει να υλοποιηθεί η φάσης II του έργου.
                  
               
                     (5)
                  
                  
                     Η απόφαση (ΚΕΠΠΑ) 2020/979 λήγει 14 μήνες μετά την ημερομηνία σύναψης της χρηματοδοτικής συμφωνίας που αναφέρεται στο άρθρο 3 παράγραφος 4, εκτός εάν το Συμβούλιο αποφασίσει την παράταση της απόφασης προκειμένου να επιτρέψει την υλοποίηση της φάσης II του έργου.
                  
               
                     (6)
                  
                  
                     Η συνέχιση των δραστηριοτήτων που αναφέρονται στο άρθρο 1 της απόφασης (ΚΕΠΠΑ) 2020/979 έως τις 30 Νοεμβρίου 2022 δεν έχει επιπτώσεις όσον αφορά τους οικονομικούς πόρους.
                  
               
                     (7)
                  
                  
                     Η απόφαση (ΚΕΠΠΑ) 2020/979 θα πρέπει να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση (ΚΕΠΠΑ) 2020/979 τροποποιείται ως εξής:
            
                        1)
                     
                     
                        Το άρθρο 1 παράγραφος 1 δεύτερο εδάφιο αντικαθίσταται από το ακόλουθο κείμενο:
                        «Το έργο αποτελείται από δύο φάσεις, τη “φάση I” και τη “φάση II”.
                        
                                    —
                                 
                                 
                                    Κατά τη φάση Ι, στο πρώτο έτος εφαρμογής, εκπονήθηκε μελέτη σκοπιμότητας για την ανάπτυξη διεθνώς αναγνωρισμένου συστήματος επικύρωσης διαχείρισης για τα όπλα και τα πυρομαχικά (“AAMVS”), με στόχο τη διερεύνηση των δυνατοτήτων απόκτησης κατάλληλης μεθοδολογίας και εργαλείων αξιολόγησης των κινδύνων και της ποιότητας·
                                 
                              
                                    —
                                 
                                 
                                    Κατά τη φάση ΙΙ, με βάση το αποτέλεσμα της μελέτης σκοπιμότητας της φάσης Ι, αναπτύσσεται μια ιδέα για τη δημιουργία ενός AAMVS.».
                                 
                              
                  
                        2)
                     
                     
                        Το άρθρο 3 παράγραφος 2 αντικαθίσταται από το ακόλουθο κείμενο:
                        
                                    «2.
                                 
                                 
                                    Το ποσό που προορίζεται να καλύψει τη φάση Ι του έργου ανέρχεται σε 821 872 EUR. Το ποσό που προορίζεται να καλύψει τη φάση ΙΙ του έργου ανέρχεται σε 820 237 EUR.».
                                 
                              
                  
                        3)
                     
                     
                        Το άρθρο 5 αντικαθίσταται από το ακόλουθο κείμενο:
                        
                           «Άρθρο 5
                           Η παρούσα απόφαση αρχίζει να ισχύει την ημερομηνία της έκδοσής της.
                           Λήγει στις 30 Νοεμβρίου 2022.».
                        
                     
                  
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Βρυξέλλες, 25 Νοεμβρίου 2021.
            
               
                  Για το Συμβούλιο
               
               
                  Ο Πρόεδρος
               
               Z. POČIVALŠEK
            
         
         
            (1)  Απόφαση (ΚΕΠΠΑ) 2020/979 του Συμβουλίου, της 7ης Ιουλίου 2020, προς στήριξη της ανάπτυξης ενός διεθνώς αναγνωρισμένου συστήματος για την επικύρωση της διαχείρισης όπλων και πυρομαχικών σύμφωνα με ανοικτά διεθνή πρότυπα (ΕΕ L 218 της 8.7.2020, σ. 1).